Carinsia

Ła Carinsia (en todesco Kärnten, in sloveno Koroška) el xe el pì meridionałe dei 9 Stati federałi (Bundesländer) de l'Àustria.

 Zeografia 
Ła ga na superfise de 9 536 km² e ła conta 559 404 abitanti (2001).

Ła consiste principalmente de on basin a l'interno de łe Alpe, inte el qual łe Alpe Càrniche łe lìmita el confin meridional co l'Itałia (province de Bełun in Vèneto e de Udine in Friuli-Venesia Giulia) e ła Slovenia (rejon Stiria/Štajerska, Carinsia/Koroška e Alta Carnioła/Gorenjska). Ła cadena dei Tauri ła separa dal Sałisburghexe a nord. A est a se cata el land de ła Stiria, mentre a ovest ła Carinsia ła forma na vałe continua col Tiroło Orientałe (Osttirol) (parte del Tiroło). Ła xe conosua soratuto pa' i so magnifeghi łaghi, el pì grando el xe el Wörther See. El fiume prinsipałe de ła rejon ła xe ła Drava (Drau).

Ła cavedal la xe Clanforte, a la quala ghe va drìo n'antra sità de na serta inportança: Viłaco (Villach). Ste do sità łe ga in comun forti ligamenti econòmisi.

 Menoranse 
Inte el sud del Stato federà - soratuto inte el distreto de Villach-Land, inte chel de Klagenfurt-Land e inte chel de Völkermarkt - i vive menbri del grupo ètnego de lengua slovena (secondo el censimento del 2001: 14 010 persone) cofà menoransa desconosùa.
Sto grupo el se cata inte el teritorio de l'odierna Carinsia fin da l'Età de Mexo e par vìa de sta presença na part dei topònimi i ga anca na varianta in lengua slovena.

Ła discusion dui dereti dei grupi ètnisi (par exenpio: ła segnalètega bilengual) ła xe sentìa soratuto da łe menoranse a liveo emixional.
Aministrasion

La carinsia la xe divixa in oto distreti e çità statutarie.

çità statutarie

 Klagenfurt K
 Viłaco (Villach) VI

Distreti
 Spittal an der Drau SP
 Hermagor HE
 Villach-Land VL
 Feldkirchen FE
 Klagenfurt-Land KL
 Sankt Veit an der Glan SV
 Völkermarkt VK
 Wolfsberg WO

 Note 

Categoria:Stati federai de l'Àustria